  Виталий Пронин Пугачёво вадьсытӥ лобазы МИ-8 вертолёт, ИЛ-76 самолёт.Туспуктэм кутэмын Сергей Юринлэн "ВКонтакте" бамысьтыз Пичи Пурга ёросысь Пугачёво каргуртын 15 гектар вылысь турын ӝуаз. Тылпуэн нюръяськыны музъем вылысен уг луы вал бере, авиация юрттӥськиз. Тылпу нуназе гомӟиз но, пӧсь куазен кӧс турын кузя чаляк вӧлмиз. Озьы бусыын 2011-тӥ арын пуштытэк кылем снарядъёс пуштылыны кутскизы. Ӝытлы тыл военной городок доры матэктӥз. 1 сюрс 400 пала татын улӥсьёс кышкыт югдуре шедизы: коркаос дорозь ог 800 метр кылемын на вал, снарядъёс дорозь — 300. Но шаерысьтымы вань службаос ӝог ужазы. Калыкез кышкыт интыысь поттыны автобусъёс вуттэмын, Пичи Пурга ёросын но Ижын улон интыос дасямын вал. Кин ке нуназе ик ас мылкыд каремезъя ӵыжы-выжыосыз доры кошкиз, кинэ ке интыязы Пичи Пургалан. Огъя вераса, 15 гектар вылысь турын ӝуаз. Тылпуэн нюръяськыны музъем вылысен уг луы вал бере, авиация юрттӥськиз. Пугачёво вадьсытӥ лобазы МИ-8 вертолёт, ИЛ-76 самолёт. Соос, 34 пол ӝутскыса, тылпу вылэ 297 тонна ву кисьтӥзы. Тылэн нюръяськизы 354 адями, 96 техника. Горд атас быдэсак вормемын вал мукет нуналаз, 10-тӥ куартолэзе. Вераны кулэ, 2011-тӥ арын Пугачёвоын снарядъёс пуштылэм бере каргурт вадьсын огпол гинэ ӧз гудыръялля ни. Уго тылпу потэ ке, кытӥ-отӥ кылем снарядъёс пуштылыны кутско. ________ Сергей ЗАХАРОВ  